

Budapest Főváros XIV. Kerület Zugló Önkormányzat Képviselő-testülete
26/2017. (VI. 26.) önkormányzati rendelete
a XIV. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról
/egységes szerkezetben a 28/2017. (VII. 31.), a 29/2017. (VIII. 31.), a 31/2017. (IX. 22.), a 40/2017. (XI. 27.), a 17/2018. (VII. 09.), a 28/2018. (XI. 23.), az 1/2019. (I. 25.), a 10/2019. (VI. 14.), a 14/2020. (V. 12.) és a 30/2020. (VII. 13.) rendelettel/

Budapest Főváros XIV. Kerület Zugló Önkormányzatának Képviselő-testülete Budapest főváros Közgyűlésének a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) önkormányzati rendelete 10. § (4)-(5) bekezdésében a 4.§ tekintetében, a 11. § (4) bekezdésében 5. § tekintetében, a 13.§ (2) bekezdésében a 7-8.§ és 10.§-ok tekintetében, 36. § (2) bekezdésében 11. § tekintetében továbbá az 1988. évi I. törvény 48. § (5) bekezdés e) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontban meghatározott feladatkörében eljárva a következőket rendeli el:
1. Általános rendelkezések

1. § (1)*1 E rendelet hatálya – a taxiállomások kivételével - kiterjed Budapest Főváros XIV. kerület Zugló Önkormányzata (a továbbiakban: Önkormányzat) közigazgatási területén található helyi közutakon, az Önkormányzat tulajdonában álló, közforgalom elől el nem zárt magánutakon, valamint tereken, parkokban és egyéb közterületeken kialakított, Budapest főváros Közgyűlésének a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) önkormányzati rendeletében (a továbbiakban: fővárosi parkolási rendelet) meghatározott, jelen rendelet 1. sz. mellékletében felsorolt, várakozási- és védett övezetekre differenciált várakozási idejű és díjú várakozási célú területekre.
(2)*2 
(3)*2
(4) E rendelet hatálya kiterjed valamennyi rendszámmal rendelkező járműre és azok üzembentartójára. 

2. § (1) E rendelet alkalmazásában: 
a) hozzátartozó: a Polgári Törvénykönyvről szóló 2013. évi V. törvény 8:1.§ (1) bekezdés 1. pontjában meghatározott személy.
b) lakóhely: a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdésében meghatározott lakóhely
c) *2
d) *2




*1 Módosította a 29/2017. (VIII. 29.) rendelet 1. § (1) bekezdése
*2 Nem lép hatályba a 28/2017. (VII. 31.) rendelet 20. §-a alapján
		

2. Várakozás és várakozási hozzájárulások

3. § (1)*1 A várakozási övezetek területén a fővárosi parkolási rendeletben meghatározottakon túl az alábbi hozzájárulásokkal lehet kedvezményesen várakozni:
a) városműködtetési behajtási-várakozási hozzájárulással,
b) gyermekszállítási várakozási hozzájárulással,
c) intézményi várakozási hozzájárulással,*3
d) határozott idejű várakozási hozzájárulással.*8
(2)*7 A várakozási díjat 
a) az igénybe vett várakozási övezetben elhelyezett parkolójegy-kiadó automatánál, a jármű rendszámára történő parkolójegy megváltásával,
b) a mobiltelefonos parkolási díjfizetési rendszernek az igénybe vett várakozási övezetre érvényes kóddal a várakozó jármű rendszámára történő megindításával és a vonatkozó jogszabályban meghatározott, sikeres ügyfélrendelkezés visszaigazolásának megérkezését követően, vagy
c) a határozott idejű várakozási hozzájárulás díjának a megfizetésével kell leróni.

3. Lakossági várakozási hozzájárulás

4. §*2 (1) A lakossági várakozási hozzájárulás területi érvényessége a lakóhely szerinti várakozási övezet területe, kivéve a 3. mellékletben felsorolt közterületeket, ha a kérelmező lakóhelye nem a 3. melléklet szerinti közterületen van bejelentve.
(1a)*4 A fővárosi parkolási rendelet 10. § (1) bekezdésében meghatározottakon túl a fővárosi parkolási rendelet 1. mellékletében kijelölt Kerepesi út - Vezér utca - Ond vezér útja - Örs vezér tere - Bánki Donát utca - Padlizsán utca által határolt területre érvényes lakossági várakozási hozzájárulásra jogosult az, akinek állandó lakóhelye a Kerepesi út – Gvadányi út – Füredi út – Vezér út – Fogarasi út – Róna utca által határolt területen vagy az azt határoló útvonalon van.
(2) Ha lakásonként több személygépkocsira kérik a várakozási hozzájárulás kiadását, a kérelmeknek a beérkezési sorrendje szerint kell elbírálni azt, hogy melyik személygépkocsira lehet elsőként, melyikre másodikként kiadni a várakozási hozzájárulást, és melyik személygépkocsi esetében kell a kérelmet elutasítani. A kérelmeknek ugyanazon a napon történő beérkezése esetén a kérelmezőknek írásban kell nyilatkozniuk arról, hogy melyik személygépkocsira kérik elsőként, melyikre másodikként a várakozási hozzájárulás kiadását. Egybehangzó írásbeli nyilatkozat hiányában várakozási hozzájárulás nem adható ki.
(3)*6 A lakossági várakozási hozzájárulás éves várakozási díjából az önkormányzat az alábbi mértékű kedvezményeket nyújtja: lakásonként 2 db gépjárműre kiadott lakossági várakozási hozzájárulás tekintetében az önkormányzat által nyújtott díjkedvezmény mértéke: 100%.
(4)*5 A lakossági várakozási hozzájárulás elbírálásának és nyilvántartásának költségtérítése gépjárművenként 2000 Ft, mely összeg az eljárás megkezdését követően vissza nem igényelhető.

*1 Módosította a 28/2017. (VII. 31.) rendelet 1. §-a
*2 Módosította a 28/2017. (VII. 31.) rendelet 2. §-a
*3 Módosította a 31/2017. (IX. 22.) rendelet 1. §-a
*4 Beiktatta a 31/2017. (IX. 22.) rendelet 2. § (1) bekezdése
*5 Módosította a 31/2017. (IX. 22.) rendelet 2. § (2) bekezdése
*6 Módosította a 28/2018. (XI. 23.) rendelet 10. §-a
*7 Módosította a 28/2018. (XI. 23.) rendelet 9. § a) pontja, az 1/2019. (I. 25.) rendelet 1. § (2) bekezdése
*8 Beiktatta az 1/2019. (I. 25.) rendelet 1. § (1) bekezdése
4. Gazdálkodói várakozási hozzájárulás


5. §*1 (1) A gazdálkodói várakozási hozzájárulás területi érvényessége a székhely, telephely vagy fióktelep szerinti várakozási övezet területe, kivéve a 3. mellékletben felsorolt közterületeket, ha a kérelmező székhelye, telephelye vagy fióktelepe nem a 3. melléklet szerinti közterületen került nyilvántartásba vételre. 

(2) A gazdálkodói várakozási hozzájárulás az érvényességi ideje alatt, az érvényességi területén belül 50%-os várakozási díjkedvezményre és az üzemidőn belüli időtartam korlátozás nélküli várakozásra jogosít.

(3)*5 A gazdálkodói várakozási hozzájárulási kérelem elbírálásának és nyilvántartásának költségtérítése gépjárművenként 5000 Ft, mely összeg az eljárás megkezdését követően nem igényelhető vissza.
5. Egészségügyi várakozási hozzájárulás

6. §*2 (1) Az egészségügyi várakozási hozzájárulás az Önkormányzat közigazgatási területén lévő közúti várakozóhelyeken időkorlátozás nélküli várakozásra jogosít. 
(2) Az egészségügyi várakozási hozzájárulási kérelem elbírálásának és nyilvántartásának költségtérítése gépjárművenként 2000 Ft, mely összeg az eljárás megkezdését követően vissza nem igényelhető.
6. Városrendészeti behajtási-várakozási hozzájárulás

7. §*3 (1) Városrendészeti behajtási-várakozási hozzájárulásra azok a megkülönböztető fény és hangjelzéssel fel nem szerelt személygépkocsik jogosultak, amelyek üzemben tartója a Zuglói Önkormányzati Rendészet.

7. A városműködtetési és a hitéleti célú behajtási-várakozási hozzájárulás*6

8. § (1)*4 Városműködtetési behajtási-várakozási hozzájárulás kérelemre, arra a gépjárműre adható ki, amelynek üzembentartója:
a) az Önkormányzat, 
b) az Önkormányzat tulajdonában álló gazdasági társaság,
c) az Önkormányzat által irányított költségvetési szerv, 
d) a Zuglói Polgárőr és Önkéntes Tűzoltó Egyesület,
e) a belügyminiszter irányítása alá tartozó belügyi szerv, és
f) a szociális igazgatásról és szociális ellátásról szóló 1993. évi III. törvény 65/E. § (1) bekezdésében meghatározott utcai szociális munkát végző szervezetek.
 (1a)*7 A hitéleti behajtási-várakozási hozzájárulás – kérelemre – arra a gépjárműre adható ki, amelynek a lelkiismereti és vallásszabadság jogáról szóló törvény szerinti bevett egyház kérelmező a forgalmi rendszámát a kérelemben megjelöli. Bevett egyházanként legfeljebb 2 gépjárműre adható ki hozzájárulás, amelyből az egyik gépjármű üzembentartója a kérelmező, a másik a vele egyházi szolgálati viszonyban álló személy.

*1 Módosította a 28/2017. (VII. 31.) rendelet 3. §-a. 
*2 Módosította a 28/2017. (VII. 31.) rendelet 4. §-a és a 31/2017. (IX. 22.) rendelet 4. §-a
*3 Módosította a 28/2017. (VII. 31.) rendelet 5. §-a. 
*4 Módosította a 28/2017. (VII. 31.) rendelet 6. § (1) bekezdése és a 40/2017. (XI. 27.) rendelet 1.§-a 
*5 Módosította a 31/2017. (IX. 22.) rendelet 3.§-a
*6 Módosította a 28/2018. (XI. 23.) rendelet 1. §-a
*7 Beiktatta a 28/2018. (XI. 23.) rendelet 2. §-a, módosította az 1/2019. (I. 25.) rendelet 3. § (4) a)
(2) *7 A városműködtetési és a hitéleti behajtási-várakozási hozzájárulás abban az esetben adható ki ha kérelmező: 
a) az eljárási költségtérítést megfizette,
b) a gépjárműadót megfizette és azt, vagy adómentességét igazolta,
c) a kérelem beadásának időpontjában – a parkolás-üzemeltető nyilvántartása szerint – a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díj és pótdíjtartozás, és
d) *3
(3)*1 A városműködtetési és a hitéleti behajtási-várakozási hozzájárulás a várakozási övezetekben díjfizetés és időtartam korlátozás nélküli várakozásra, valamint a védett övezetekbe való behajtásra és ott időtartam korlátozás nélküli várakozásra jogosít.
(4)*4 A városműködtetési és a behajtási-várakozási hozzájárulási kérelem elbírálásának és nyilvántartásának költségtérítése gépjárművenként 2.000 Ft, mely összeg az eljárás megkezdését követően vissza nem igényelhető.

9. §*2 A városműködtetési behajtási-várakozási hozzájárulás a kiadás napjától a kiadás évét követő év január 31. napjáig érvényes.

7/A. Intézményi várakozási hozzájárulás*5  

9/A. § (1) Intézményi várakozási hozzájárulás annak a természetes személynek adható, aki
a) *8 az Önkormányzat 100 %-os tulajdonában álló gazdasági társaságban, Budapest Főváros XIV. Kerület Zuglói Polgármesteri Hivatalnál,
b) a várakozási övezetben jogszabályi felhatalmazás alapján állami beruházást végző gazdasági társaságban,
c) a várakozási övezetben székhellyel, telephellyel rendelkező 
ca) az Önkormányzat fenntartásában álló költségvetési szervnél,
cb) állami fenntartású köznevelési intézményben vagy
cc) államigazgatási szervnél,
cd)*6 olyan intézménnyel, amely a Honvédelmi Minisztérium és a Magyar Honvédség katonai szervezeteinek protokolláris, szolgálati és szabadidős kulturális rendezvényeinek a szervezését, lebonyolítását végzi,
foglalkoztatotti jogviszonnyal rendelkezik.	

(2) Intézményi várakozási hozzájárulás az intézményvezető vagy a vezető tisztségviselő kérelmére abban az esetben adható ki, ha  
a) az eljárási költség megfizetésre került,
b) a kérelem beadásának időpontjában – a parkolás-üzemeltető nyilvántartása szerint – a foglalkoztatottnak nincsen 30 napnál régebbi jogosulatlan parkolási esemény miatt kiszabott és nem vitatott várakozási díj és pótdíjtartozása,
c) munkáltatója igazolta a foglalkoztatotti jogviszony fennállását és

*1 Módosította a 28/2017. (VII. 31.) rendelet 6. § (2) bekezdése, a 28/2018. (XI. 23.) rendelet 9. § b) pontja
*2 Módosította a 28/2017. (VII. 31.) rendelet 7. § -a, a 28/2018. (XI. 23.) rendelet 9. § b) pontja
*3 Nem lépteti hatályba a 28/2017. (VII. 31.) rendelet 20. §-a. 
*4 Módosította a 31/2017. (IX. 22.) rendelet 5.§-a, a 28/2018. (XI. 23.) rendelet 9. § b) pontja
*5 Beiktatta a 31/2017. (IX. 22.) rendelet 6.§-a
*6 Beiktatta a 28/2018. (XI. 23.) rendelet 3. § (1) bekezdése
*7 Módosította a 28/2018. (XI. 23.) rendelet 9. § b) pontja
*8 Módosította a 30/2020. (VII. 13.) rendelet 1. § (1) bekezdése
d) a foglalkoztatott a kérelemben megjelölt gépjármű üzemben tartója, vagy – ennek hiányában – a foglalkoztatótól kizárólagos használatba kapta és az a foglalkoztató üzemben tartásában, lízingelésében vagy tartós bérletében áll.

(3)*7 Intézményenként, gazdasági társaságonként
a) az (1) bekezdés a) pontjában szereplő, az Önkormányzat 100 %-os tulajdonában álló gazdasági társaságban, és a c) pont ca) és cc) alpontja szerinti esetben legfeljebb 20-20 intézményi várakozási hozzájárulás biztosítható.
b) az (1) bekezdés a) pontjában szereplő, Budapest Főváros XIV. Kerület Zuglói Polgármesteri Hivatalnál, és b) pontja, valamint a c) pont cb) alpontja szerinti esetben vezető tisztségviselő, intézményvezető, jegyző jelzése szerint, de legfeljebb 40 intézményi várakozási hozzájárulás biztosítható.
c) *2 az (1) bekezdés c) pont cd) alpontja szerinti esetben legfeljebb 80 intézményi várakozási hozzájárulás biztosítható.
(4) Az intézményvezető és a vezető tisztségviselő a foglalkoztatott jogviszonyának megszűnéséről a parkolás-üzemeltetőt 2 munkanapon belül köteles írásban értesíteni.

(5) Az intézményi várakozási hozzájárulás a kiadás napjától a kiadását évét követő év január 31. napjáig, de legfeljebb a jogviszony fennállásáig érvényes. 

9/B. § (1)*5 A 9/A. § (1) bekezdés a) pontja szerinti intézményi várakozási hozzájárulás a várakozási övezetben díjfizetés és időtartam korlátozás nélküli várakozásra, valamint a védett övezetekbe való behajtásra és ott időtartam korlátozás nélküli várakozásra jogosít.

(2) A 9/A. § (1) bekezdés b) és c) pontja szerinti intézményi várakozási hozzájárulás esetében alkalmazotti kedvezmény jár, melynek éves díja 
a) a 9/A. § (1) bekezdés b) pont szerinti esetben az 1. díjtételű várakozási övezet,
b)*6 a 9/A. § (1) bekezdés c) pont ca)-cc) alpontja szerinti esetben a 4. díjtételű várakozási övezet,
c)*3 a 9/A. § (1) bekezdés c) pont cd) alpontja szerinti esetben a 3. díjtételű várakozási övezet
óradíjának kétszázötvenszerese.

(3)*4 Az intézményi várakozási hozzájárulási kérelem elbírálásának, nyilvántartásának, valamint a változás-bejelentési eljárásnak a költségtérítése gépjárművenként 2000 Ft, mely összeg az eljárás megkezdését követően vissza nem igényelhető.

8. Gyermekszállítási várakozási hozzájárulás

10. §*1 (1) A Budapest XIV. kerületi várakozási övezetek területén működő 
a) bölcsődébe, óvodába járó, 
b) általános iskola 1-5. évfolyamán tanuló, 

*7*1 Módosította a 40/2017. (XI. 27.) rendelet 2. §-a
*2 Beiktatta a 28/2018. (XI. 23.) rendelet 3. § (2) bekezdése
*3 Beiktatta a 28/2018. (XI. 23.) rendelet 4. § (1) bekezdése
*4 Módosította a 28/2018. (XI. 23.) rendelet 4. § (2) bekezdése
*5 Módosította a 28/2018. (XI. 23.) rendelet 9. § c) pontja
*6 Módosította a 28/2018. (XI. 23.) rendelet 9. § d) pontja
*7 Módosította a 30/2020. (VII. 13.) rendelet 1. § (2) bekezdése
c) *2 sportegyesületben egyesületi sporttevékenységet folytató és az általános iskola 1-5. évfolyamán tanuló 
gyermek szülői felügyeletét gyakorló szülőjének vagy más törvényes képviselőjének (a továbbiakban együtt: szülő) egy meghatározott területre érvényes gyermekszállítási várakozási hozzájárulás adható kérelemre, a szülő által megjelölt személygépkocsira.

(2) A gyermekszállítási várakozási hozzájárulás kiadásának feltételei:
a) a szülő lakóhelye Budapest Főváros XIV. kerületének közigazgatási területén van,
b) a gépjárműadó megfizetésének vagy adómentességének igazolása,
c) az (1) bekezdés b) pont szerinti esetben az általános iskola intézménylátogatási igazolása, amelynek tartalmaznia kell az iskola megnevezését és címét, a szülő nevét és lakcímét, valamint a gyermek nevét, születési helyét, idejét és lakcímét, továbbá azt, hogy adott tanítási évben a gyermek hányadik évfolyam tanulója, 
d) az (1) bekezdés c) pont szerinti esetben a sportegyesület egyesületi tagsági igazolása, amelynek tartalmaznia kell a címet ahol a gyermek az egyesületi sporttevékenységet folytatja, a szülő nevét és lakcímét, valamint a gyermek nevét, születési helyét, idejét és lakcímét, továbbá azt, hogy adott tanévben a gyermek hányadik évfolyam tanulója és
f) a kérelem beadásának időpontjában –– a parkolás-üzemeltető nyilvántartása szerint – a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díj és pótdíjtartozás.

 (3) Egy gyermek után legfeljebb 2 darab gyermekszállítási várakozási hozzájárulás adható ki, mely az (2) bekezdés c) vagy d) pontjában megadott cím szerinti ingatlan főbejárata előtti utca az ezzel közvetlenül párhuzamos utcákban és az arra merőleges két legközelebbi utcákban, vagy az épület előtti tér és térrel érintkező utcákban a főbejárattól számított 150 méteren belül történő díjfizetés nélküli várakozásra jogosít.

(4) A gyermekszállítási várakozási hozzájárulás munkanapokon 8:00 és 8:30 óra, valamint 13:00 és 18:00 óra közötti, legfeljebb napi kétszeri alkalommal, alkalmanként legfeljebb 30 perc díjfizetés nélküli várakozásra jogosít. A várakozás megkezdéséhez a parkolójegy-kiadó automatánál a kedvezményezett jármű regisztrációja szükséges parkolójegy megváltása nélkül.

(5) A gyermekszállítási várakozási hozzájárulás a kiadás napjától bölcsőde és óvoda esetében a nevelési évre, általános iskola esetén a tanítási évre, egyesületi sporttevékenység esetén a tanévre érvényes.

(6) A gyermekszállítási várakozási hozzájárulás elbírálása és nyilvántartása költségmentes.

10/A. § *1 Amennyiben a hozzájárulással rendelkező gépjárművet annak tulajdonosa az érvényességi időn belül a fővárosi parkolási rendeletben és e rendeletben meghatározott feltételeknek meg nem felelő személy részére elidegeníti, vagy a járművet a forgalomból kivonják, vagy a lakossági várakozási hozzájárulás jogosultjának lakóhelye a hozzájárulásban meghatározott parkolási övezetben megszűnik, vagy a gazdálkodói várakozási hozzájárulás jogosultjának székhelye, telephelye, fióktelepe a hozzájárulásban meghatározott parkolási övezetben megszűnik, úgy az elidegenítés, forgalomból kivonás, lakóhely, székhely, telephely, fióktelep megszűnésének napjával a várakozási hozzájárulás érvényét veszíti.

*1 Beiktatta a 28/2017. (VII. 31.) rendelet 9. §-a
*2 Módosította a 28/2018. (XI. 23.) rendelet 5. §-a

8/A. A határozott idejű várakozási hozzájárulás*2
10/B. § (1) Az a bírósági cégnyilvántartásba bejegyzett, üzletszerű gazdasági tevékenységet folytató gazdálkodó szervezet vagy az az egyéni vállalkozó, aki az Önkormányzat közigazgatási területén lévő székhelyen, telephelyen vagy fióktelephelyen látja el a tevékenységét, kérelmére határozott idejű várakozási hozzájárulásban részesülhet. 

(2) A határozott idejű várakozási hozzájárulás a kérelemben megjelölt forgalmi rendszámú személygépkocsira, a három- vagy négykerekű motorkerékpárra, a három- vagy négykerekű segédmotoros kerékpárra szól. A határozott idejű várakozási hozzájárulás egy gépjárműre érvényes. A határozott idő kezdete a várakozási hozzájárulás megadását követő hónap első napja, érvényességi ideje a határozott idő kezdő napjától számítva a harmadik hónap (a továbbiakban: negyedéves) vagy a tizenkettedik hónap utolsó napját (a továbbiakban: éves) követő hónap 10. napján jár le.

(3) A határozott idejű várakozási hozzájárulás az érvényességi ideje alatt – a (4) bekezdésben meghatározott eltéréssel – a gazdálkodó szervezet vagy az egyéni vállalkozó székhelye vagy telephelye szerinti várakozási övezetben díjfizetés és időtartam korlátozása nélküli várakozásra jogosít. 

(4) A székhely vagy a telephely szerinti várakozási övezeten belüli védett övezetben a határozott idejű várakozási hozzájárulás csak akkor jogosít díjfizetés és időtartam korlátozása nélküli várakozásra, ha a gazdálkodó szervezet vagy az egyéni vállalkozó székhelye vagy telephelye a védett övezetben található.

(5) A negyedéves határozott idejű várakozási hozzájárulás díja a BKK Budapesti Közlekedési Központ Zártkörűen Működő Részvénytársaság által megrendelt személyszállítási közszolgáltatások járatain Budapest közigazgatási határain belül egy utazásra érvényes vonaljegy (a továbbiakban: BKKA) árának száznyolcvanszorosa, az éves határozott idejű várakozási hozzájárulás díja a BKKA ötszáznegyvenszerese.

10/C. § (1) A határozott idejű várakozási hozzájárulás kiadásának a feltétele, hogy a kérelmező 
a) az eljárási költségtérítést megfizette, valamint
b) a kérelem beadásának az időpontjában – a parkolás-üzemeltető nyilvántartása szerint – a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díj és pótdíjtartozása.
(2) A határozott idejű várakozási hozzájárulás iránti kérelem elbírálásának és nyilvántartásának a költségtérítése gépjárművenként 5 000 Ft, mely összeg az eljárás megkezdését követően nem igényelhető vissza.

9. Kizárólagos használatú várakozó helyek

11. § *1 (1) Az Önkormányzat Tulajdonosi és Közbeszerzési Bizottsága dönt:
a) a kizárólagos használatú várakozóhelyek létesítéséhez történő önkormányzati hozzájárulás kiadásáról, és
b) a várakozási megváltási díj nemfizetése esetén a kizárólagos használatú várakozóhely megszüntetésének kezdeményezéséről.

*1 Módosította a 28/2017. (VII. 31.) rendelet 10. §-a
*2 Beiktatta az 1/2019. (I. 25.) rendelet 2. §-a
(2) A fővárosi parkolási rendeletben meghatározott, kizárólagos használatú parkolóhely díjmentes használatának biztosításáról a kerületi önkormányzat tulajdonában lévő közterületek esetén a Képviselő-testület dönt.

(3) A kedvezményezett járműve a várakozási övezetekben és a védett övezetekben csak a számára kijelölt kizárólagos használatú várakozóhelyeken várakozhat díjfizetés nélkül.

10. Parkolás-üzemetetési feladatok ellátása

12. §*1 (1) Az Önkormányzat a parkolás-üzemeltetési rendszer működtetésére a Zuglói Közbiztonsági Non-profit Kft.-vel (a továbbiakban: parkolás-üzemeltető) kötött a közúti közlekedésről szóló 1988. évi I. törvény (a továbbiakban: Kktv.) 9/D. § (4) bekezdésében foglaltak szerint szerződést.
(2) A Polgármesteri Hivatal városüzemeltetési szervezeti egysége parkolásüzemeltetési feladata különösen:
a) a várakozási közszolgáltatás biztosítása, 
b) a várakozási közszolgáltatás igénybevételéért járó ellenérték megfizetésének az ellenőrzése.
(2a) A várakozási közszolgáltatás igénybevételéért járó ellenérték megfizetésének az ellenőrzésére jogosult az ellenőrzés során az ellenőrzött gépjármű forgalmi rendszáma alapján a várakozási hozzájárulásra való jogosultság fennállása tényét a nyilvántartásból való közvetlen lekérdezéssel, ha ennek a technikai feltételei nem állnak fenn, adatigénylés útján állapítja meg.

13. § (1) A parkolás-üzemeltető 
a) önálló internetes felületet és honlapot alakít ki és üzemeltet a lakosság közvetlen tájékoztatása és az elektronikus ügyintézés érdekében,
b) döntésre előkészíti a várakozási hozzájárulási kérelmeket, a pótdíj elengedési kérelmeket és
c)  nyilvántartja rendszám alapján a várakozási hozzájárulások jogosultjait, a jogellenes parkolásokat azok dokumentumaival együtt és azok pótdíjait. 

(2) A parkolás- üzemeltető ügyfélszolgálati irodájában biztosítja a személyes és elektronikus ügyfélszolgálati ügyintézést, panaszkezelést, működteti a telefonos ügyfélszolgálatot (Call Center) és biztosítja a pótdíjbefizetést.

(3) A kiadott várakozási hozzájárulásokról a parkolás-üzemeltető nyilvántartást vezet, amely tartalmazza:
a) a hozzájárulás sorszámát,
b) a hozzájárulás kezdő időpontját, érvényességi idejét, 
c) a várakozási övezet megnevezését,*2
d) a gépjármű forgalmi rendszámát, környezetvédelmi besorolását,
e) a hozzájárulás jogosultját és
f) a hozzájárulás jogcímét.

*1 Módosította a 28/2017. (VII. 31.) rendelet 11. §-a, a 10/2019. (VI. 14.) rendelet 5. § (1) bekezdése
*2 Módosította a 28/2017. (VII. 31.) rendelet 12. §-a

11. Eljárási szabályok

14. § (1) A parkolás során a jelen rendelet szerint biztosított várakozási jogosultság igazolása a parkolás jogosultja részéről nem igényli kártya, vagy matrica szélvédő mögé történő kihelyezését. A parkolási jogosultság elektronikus nyilvántartásban kerül tárolásra és parkolás esetén ellenőrzésre.

(2) Jelen rendeletben megjelölt várakozási hozzájárulások kiadása, cseréje, pótlása iránti kérelmet ügyfélszolgálati irodája útján a parkolás-üzemeltetőhöz kell személyesen vagy elektronikus úton benyújtani.

 (3) Elektronikus ügyintézésre kizárólag a parkolás-üzemeltető által megjelölt weboldalon, elektronikus felületen, az ügyfélnek a parkolás-üzemeltető által meghatározott regisztrációját követően van lehetőség.

(4)*1 A várakozási hozzájárulás iránt benyújtott kérelemnek tartalmaznia kell:
a) természetes személy esetében a kérelmező nevét, lakcímét (az emelet, ajtó megjelölésével), anyja nevét, születési helyét, idejét, adóazonosító jelét, elérhetőségét munkaidőben (telefonszámát), elektronikus ügyintézés esetén elektronikus elérhetőségét;
b) nem természetes személy esetében a kérelmező megnevezését, székhelyét, telephelyét, cégjegyzékszámát, nyilvántartási számát, adószámát, a képviselő nevét és elérhetőségét,
c) a gépjármű környezetvédelmi besorolásának, gyártmányának, típusának megnevezését, forgalmi rendszámát, a jármű forgalomi engedélyének műszaki érvényességi határidejét,
d) a kérelmezett hozzájárulás típusát és kiadásának indokait,
e) a kérelmező nyilatkozatát a lakásonkénti személygépkocsik számáról, a hozzájárulások kiadásának sorrendiségéről,
f) a kérelmező kifejezett hozzájáruló nyilatkozatát ahhoz, hogy a várakozási hozzájárulás kiadása érdekében a kérelemben közölt adatok ellenőrzése, és a jogosultság megállapítása céljából a parkolás-üzemeltető az adatokat a Budapest Főváros XIV. Kerület Zuglói Polgármesteri Hivatal (a továbbiakban: Zuglói Adóhatóság) számára továbbítsa, a Zuglói Adóhatóságtól a kérelmező gépjárművel kapcsolatos adófizetési kötelezettségének a teljesítésére vonatkozóan adatot igényeljen.
(4a)*3 A határozott idejű várakozási hozzájárulás iránti kérelemnek a kérelmező megnevezését, székhelyét, telephelyét, cégjegyzékszámát, nyilvántartási számát, adószámát, a képviselő nevét és elérhetőségét, valamint a gépjármű forgalmi rendszámát kell tartalmaznia.
(5)*4 A határozott idejű várakozási hozzájárulás kivételével a kérelemhez mellékelni kell:
a) a költségtérítés megfizetését igazoló átutalási megbízást vagy annak másolatát,
b) *2 az illetékes önkormányzati adóhatóság igazolását a gépjárműadó megfizetéséről vagy az adómentességről, ha a gépjárművel kapcsolatos adóztatási feladatokat a kérelem benyújtásakor nem a Zuglói Adóhatóság látja el,
c) a munkáltatótól kizárólagos használatba kapott, a munkáltató által üzemben tartott, vagy lízingelt, vagy tartósan bérelt személygépkocsi esetén a munkáltató erről szóló igazolását,

*1 Módosította a 28/2017. (VII. 31.) rendelet 13. § (1) bekezdése
*2 Módosította a 28/2017. (VII. 31.) rendelet 13. § (2) bekezdése
*3 Beiktatta az 1/2019. (I. 25.) rendelet 3. § (1) bekezdése
*4 Módosította az 1/2019. (I. 25.) rendelet 3. § (2) bekezdése


d) a gyermekszállítási várakozási hozzájárulás iránti kérelem esetén a 10. § (2) bekezdés c) pontja szerinti intézménylátogatási igazolást,
e) egészségügyi várakozási hozzájárulás esetén a 6. § (2) e) pontja szerinti hozzájárulást,
f)*2

(6)*1 A 9/A.§ (1) bekezdés c) pont ca) és cb) alpontja szerinti intézményi várakozási hozzájárulás esetében lehetőség van az alkalmazotti kedvezmény díjának negyedéves részletekben történő megfizetésére. Amennyiben az alkalmazotti kedvezmény jogosultja adott negyedév végéig a következő negyedéves részletet nem fizeti meg, úgy az intézményi várakozási hozzájárulás a következő negyedév első napjától visszavonásra kerül.
(7) *3 A 9/A. § (1) bekezdés szerint év közben kiadott várakozási hozzájárulás jogosultja a várakozási jogának időtartamával arányos várakozási díjat köteles fizeni. Ha a várakozási hozzájárulást az érvényességi idő lejárta előtt a jogosult visszaadja, az igénybe nem vett időtartamra eső, már megfizetett hozzájárulást –a jogosult kérelmére –vissza kell fizetni.
 (8) *3 Ha az intézményi várakozási hozzájárulás érvényességi ideje alatt a foglalkoztatási jogviszonyban álló személynek a gépjármű kizárólagos használatára vonatkozó joga megszűnik, vagy a gépjármű rögzített rendszáma megváltozik, a változást be kell jelenteni.
(9)*4 A határozott idejű várakozási hozzájárulás érvényességi ideje alatt a jogosult a gépjármű rögzített rendszámát – bejelentéssel – egy alkalommal módosíthatja. A változásbejelentés díja 2 000 Ft.
(10)*6 Ha a határozott idejű várakozási hozzájárulást az érvényességi idő lejárta előtt a jogosult - a COVID-19. koronavírus járvány miatt elrendelt ingyenes közterületi parkolásra hivatkozással - visszaadja, az igénybe nem vett időtartamra eső, már megfizetett hozzájárulást – a jogosult írásban benyújtott kérelmére  – vissza kell fizetni az alábbiak szerint:
a) Igénybe nem vett időtartamnak minősül a várakozási díj megfizetésének a veszélyhelyzet során alkalmazandó eltérő szabályairól szóló 87/2020.(IV.5.) Korm. rendelet 1. § a) pontja alapján elrendelt ingyenes közterületi parkolás kezdő időpontja (2020. április 6.) és végső időpontja közötti időtartam (a továbbiakban: ingyenes közterületi parkolás időtartama).
b) A jogosult kérelme benyújtásának határideje az ingyenes közterületi parkolás utolsó napját követő 60 nap. 
(11)*7 A határozott idejű várakozási hozzájárulás lejártát követően ismételten benyújtott határozott idejű várakozási hozzájárulás iránti kérelem esetén a várakozási hozzájárulás 10/B. § (5) bekezdése szerint számított díjából a veszélyhelyzet idején elrendelt ingyenes közterületi parkolás időtartamára eső időarányos várakozási díjat le kell vonni.

15. §*5 A benyújtott várakozási hozzájárulás iránti kérelmeket a polgármester feladatkörében a fővárosi parkolási rendeletben és e rendeletben meghatározott feltételek fennállása esetén a parkolás-üzemeltető 5 munkanapon belül rögzíti a nyilvántartási rendszerben és értesíti a kérelmezőt az általa megadott értesítési címen.


*1 Beiktatta a 40/2017. (XI. 27.) rendelet 3. §-a
*2 Nem lépteti hatályba a 28/2017. (VII. 31.) rendelet 20. §-a
*3 Beiktatta a 28/2018. (XI. 23.) rendelet 6. §-a
*4 Beiktatta az 1/2019. (I. 25.) rendelet 3. § (3) bekezdése
*5 Módosította az 1/2019. (I. 25.) rendelet 3. § (4) b)
*6 Módosította a 14/2020. (V. 12.) rendelet 1. § (1) 
*7 Módosította a 14/2020. (V. 12.) rendelet 1. § (2) 


12. Méltányossági eljárások*1

16. § (1) A Budapest XIV kerületi várakozási övezetre meghatározott várakozási időtartam túllépése miatt kiszabott pótdíj naptári évente egy alkalommal elengedhető, ha a kérelmező igazolja, hogy az időtartam túllépésére a XIV. kerületi várakozási övezetben működő országos gyógyító intézetben, valamint kerületi szakellátást nyújtó intézetben folyó gyógykezelése miatt került sor.

(2) A pótdíj elengedése iránti kérelmet a parkolás-üzemeltető ügyfélszolgálatán kell benyújtani. A kérelemhez mellékelni kell: 
a) az országos gyógyintézet (1) bekezdés szerinti igazolását, 
b) a parkolás-üzemeltető társaság által kiállított fizetési felszólítást és
c) a kérelemben megjelölt időpontra vonatkozó parkolójegyet vagy a kérelmező nyilatkozatát a mobiltelefonos parkolási díjfizetésről.

(3) A gyermekorvosi rendelő (gyermekfogászat, gyermek háziorvosi rendelő, védőnői szolgálat) 150 méteres körzetén belül érvényes parkolójeggyel várakozó gépjármű üzembentartó kérelmére a várakozási időtartam túllépése miatt kiszabott pótdíj naptári évente egy alakalommal törölhető, ha a gépjármű várakozási időtartama alatt és a pótdíj kiszabásának időpontjában gyermeke gyermekorvosi, gyermek fogorvosi vagy védőnői szakellátásban részesült.

 (4) A pótdíj törlése iránti kérelmet a pótdíj megállapításának napját követő 5 munkanapon belül kell a parkolás-üzemeltető ügyfélszolgálatán benyújtani. A kérelemhez mellékelni kell: 
a) a gyermekorvosi rendelő igazolását arról, hogy a pótdíj megállapításának időpontjában a kérelmező gyermekét ellátásban részesítették, 
b) a kérelemben megjelölt időpontra vonatkozó parkolójegyet, vagy a mobiltelefonos parkolási díjfizetést igazoló sms ID számát, továbbá a mobiltelefon számát, amelyről a mobiltelefonos parkolást indították, 
c) a parkolás-üzemeltető által kiállított fizetési felszólítást.

(5) *2 Ha parkolási díj fizetése során a gépjármű üzembentartója a rendszámot vagy a zónakódot az azonosító karakter tévesztésével adta meg, de az adatok a várakozási díj megfizetésének az ellenőrzésére kétséget kizáróan alkalmasak, a gépjármű üzembentartójának a kérelmére naptári évenként legfeljebb két alkalommal törölhető a kiszabott pótdíj.

 (6) *2 A pótdíj törlése iránti kérelmet a pótdíj megállapításának a napját követő 15 munkanapon belül kell a parkolásüzemeltető ügyfélszolgálatán benyújtani. A kérelemhez mellékelni kell:
a) a kérelemben megjelölt időpontra vonatkozó mobiltelefonos parkolási díj megfizetését igazoló sms ID számát, továbbá a mobiltelefon hívószámát, amelyről a mobiltelefonos parkolást indították,
b) a parkolásüzemeltető által kiállított fizetési felszólítást.

(6a)*3 A (6) bekezdés szerint méltányosság akkor gyakorolható, ha a díjfizetés elmulasztása miatt a kérelem benyújtásáig felmerült végrehajtási költséget a kérelmező az üzemeltető számára megtéríti.

*1 Módosította a 40/2017. (XI. 27.) rendelet 4.§-a
*2 Módosította a 28/2018. (XI. 23.) rendelet 7. § (1) bekezdése
*3 Beiktatta a 28/2018. (XI. 23.) rendelet 7. § (2) bekezdése
 (7) Amennyiben a díjfizető övezet területén működő, sürgősségi betegellátást végző egészségügyi intézményekben sürgősségi betegellátást igénybe vevőket szállító jármű, az ellátás során a várakozási díj meg nem fizetése, vagy a megváltott várakozási idő túllépése miatt pótdíjazásra kerül, akkor a kiszabott pótdíj annak kézhezvételét követő 5 munkanapon belül, a kezelőorvosi igazolás bemutatását és az így igénybe vett várakozási időre eső várakozási díj utólagos megfizetését követően törlésre kerülhet. 

(8) Amennyiben a várakozás megkezdésekor a mozgásában korlátozott személy eredeti és érvényes parkolási igazolványát a gépjármű első szélvédője mögött nem helyezte el, úgy az ellenőrzés napjától számított 15 munkanapos jogvesztő határidőn belül a parkolás-üzemeltető ügyfélszolgálati irodájában a mozgásában korlátozott személy eredeti parkolási igazolványa bemutatható. 

(9) Amennyiben a mozgásában korlátozott személy parkolási igazolványa (1) bekezdésben foglaltaknak megfelel, úgy a parkolás-üzemeltető a várakozási díj és pótdíjtartozást törli a nyilvántartásból. 

(10) A mozgásában korlátozott személy parkolási igazolványa bemutatásának (1) – (2) bekezdés szerinti lehetőségével naptári évenként legfeljebb egy alkalommal élhet a gépjármű üzemben tartója, ha a bemutatás időpontjában az adott gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díj és pótdíjtartozás.

 (11) Ha az érvényes lakossági várakozási hozzájárulással rendelkező gépjármű üzembentartója elhunyt, és a várakozási hozzájárulás érvényességének ideje a hagyatéki eljárás lezárása előtt lejár, az elhunyt hozzátartozójának kérésére – a hagyatéki eljárás lezárásáig – a lakossági várakozási hozzájárulás kiadása engedélyezhető az elhunyt egykori lakóhelye szerinti várakozási övezetre.

(12) A kérelemhez csatolni kell a hagyatéki jegyzőkönyvet, vagy a hagyatéki leltárt, vagy a halottvizsgálati bizonyítványt.


17. § (1) A 16. §-ban meghatározott kérelmek elbírálásáról a parkolás-üzemeltető ügyvezetője dönt.

(2) A gépjármű természetes személy üzembentartója kérelmére a parkolás-üzemeltető ügyvezetője legfeljebb 6 havi részletben történő pótdíj megfizetést engedélyezhet. 

(3) Amennyiben a gépjármű üzembetartója a részletfizetéssel késedelembe esik és az esedékes részletet felszólítás ellenére 15 napon belül sem fizeti meg, úgy a teljes tartozása egy összegben esedékessé válik. 

(4) Amennyiben a kiszabott pótdíj meg nem fizetett része nem haladja meg az 1.000.-Ft-ot, úgy a parkolás-üzemeltető a követelés behajtásának költségeire figyelemmel a várakozási díj és pótdíjtartozást törölheti a nyilvántartásból.




18. §*2 (1) A polgármester a 16. §-ban meghatározottaktól eltérő esetekben – különösen méltányolható, a kérelmező részéről felmerült rendkívüli élethelyzetre tekintettel – a gépjármű üzembentartójának kérelmére, üzembentartónként évente legfeljebb két alkalommal, az adott ügy összes körülményeire figyelemmel a kiszabott pótdíjat elengedheti.

(2) Az (1) bekezdés szerinti méltányosság gyakorlásának feltétele, hogy a kérelmező a kérelem benyújtásáig felmerült költséget az üzemeltető részére megtéríti, kivéve, ha a kérelem benyújtásának késedelmét alapos okkal kimenti.

12/A. Adatkezelés*1

18/A. § (1) A parkolás-üzemeltető a Kktv.-ben meghatározott adatokat, az ott meghatározott célból és ideig kezeli.

(2) Az adatkezelés célja, hogy a parkolás-üzemeltető megállapítsa a kérelmező jogosultságát a várakozási hozzájárulásra vagy kedvezményre, a jogosultság fennállása esetén biztosítsa a kérelmezett várakozási hozzájárulást vagy kedvezményt, egyértelműen azonosítsa és megkülönböztesse a kérelmezőket és jogosultakat, és meghatározhassa a kedvezmények területi hatályát.

 (3) A várakozási hozzájárulások és kedvezmények kiadásával és nyilvántartásával kapcsolatban a parkolás-üzemeltető az alábbi adatokat kezeli az információs önrendelkezési jogról és az információszabadságról szóló törvény rendelkezéseinek figyelembe vételével, a kérelmező előzetes és önkéntes írásbeli hozzájárulása alapján:
a) valamennyi kérelem tekintetében: kérelmező neve, kérelmező lakóhelye, kérelmező anyja neve, kérelmező születési hely és ideje, a gépjármű gyártmánya, a gépjármű kategóriája, gépjármű megengedett legnagyobb össztömege, gépjármű forgalmi rendszáma, gépjármű felségjelzése, gépjárműadó megfizetésének, illetve adómentesség igazolása, gépjármű használatának jogcíme (kivéve: egészségügyi, városrendészeti, városműködtetési várakozási hozzájárulás), meghatalmazott neve, lakcíme (amennyiben van),

b) egészségügyi várakozási hozzájárulás esetében az a) pontban megjelöl adatokat, és a fővárosi parkolási rendelet 12. § (2) bekezdés c) pontjában meghatározott igazolás,
c) városműködtetési várakozási hozzájárulás esetében az a) pontban megjelölt adatokat és a gépjármű használata vonatkozásában, az alábbi szervek által kiadott közfeladat-ellátási igazolás,
ca) Zugló Polgármesteri Hivatal által benyújtott kérelem esetén a jegyző,
cb) Zugló Önkormányzatának költségvetési szervei által benyújtott kérelem esetén a költségvetési szerv vezetője,
cc) Zugló Önkormányzatának tulajdonában álló gazdasági társaság esetén a társaság, vezető tisztségviselője,
cd) a Zuglói Polgárőr és Önkéntes Tűzoltó Egyesület esetében az egyesület Vezetője.


*1 Beiktatta a 28/2017. (VII. 31.) rendelet 16. §-a
*2 Hatályon kívül helyezte a 28/2018. (XI. 23.) rendelet 10. §-a, hatályba léptette a 14/2020. (V. 12.) rendelet 2. §-a
(3a) *1 A hitéleti célú várakozási hozzájárulás iránti kérelemben a bevett egyház törvényes képviselője közli, a parkolás-üzemeltető a (2) bekezdés szerinti adatkezelési célból kezeli:
a) a bevett egyház nevét, székhelyét és képviselőjének a nevét,
b) a gépjármű gyártmánya, a gépjármű kategóriája, a gépjármű megengedett legnagyobb össztömege, a gépjármű forgalmi rendszáma, a gépjármű felségjelzése, valamint a gépjárműadó megfizetésére vagy az adómentességre vonatkozó adatokat.

(4) Az adatkezelésre és az adatszolgáltatásra a kérelmező önkéntes adatszolgáltatása alapján kerül sor, és az alábbi időtartamig tart:
a) a várakozási hozzájárulás vagy kedvezmény megállapítása esetén a hozzájárulás vagy kedvezmény megszűnésének vagy megvonásának időpontjától számított 1 évig,
b) hiánypótlási felhívás esetén a nem teljesített hiánypótlási határidő utolsó napjáig, a kérelem elutasítása esetén az elutasításról szóló döntésig.

(5) A parkolás-üzemeltető az általa kezelt adatokat a parkolási szolgáltatással összefüggésben keletkezett díjtartozások behajtása érdekében a megbízásából és javára eljáró jogi képviselő, közjegyző, végrehajtó vagy követeléskezeléssel üzletszerűen foglalkozó szervezet részére továbbítja.

(6) A kérelmező előzetes és önkéntes hozzájárulása alapján, a kérelmében közölt személyes adatok ellenőrzése és az engedélyre való jogosultság feltételeinek a megállapítása céljából a parkolás-üzemeltető adatot igényel a személyi adat- és lakcímnyilvántartásból, továbbá a közúti közlekedési járműnyilvántartásból.

(7) A lakossági várakozási hozzájárulás kiadásával kapcsolatos ügyek a parkolási üzemeltető által működtetett weboldalon ügyfélablakon keresztül e-ügyintézési rendszer igénybevételével, elektronikus úton is intézhetők.

(8) Az elektronikus ügyintézésre kizárólag a (6) bekezdésben megjelölt weboldalon az ügyfél regisztrációját követően van lehetőség.

(9) Az elektronikus úton benyújtott kérelemnek tartalmaznia kell:
a) az e rendelet 18/A.§-ban megjelölt adatokat és nyilatkozatokat,
b) a kérelmező hozzájáruló nyilatkozatát ahhoz, hogy a kérelemben közölt személyes adatainak ellenőrzése és az engedélyre jogosultság feltételeinek megállapítása céljából a parkolás-üzemeltető a személyi adat- és lakcímnyilvántartásból, a közúti közlekedési járműnyilvántartásból, továbbá a gépjárműadó, a helyi adó nyilvántartásból adatot igényeljen, valamint az említett nyilvántartásokat és a kiadott hozzájárulások nyilvántartását összekapcsolhassa,
c) a kérelmező beleegyező nyilatkozatát, amelyben tudomásul veszi, hogy amennyiben a gépjárműadó tekintetében 30 napon túli tartozása keletkezik, úgy az engedélye visszavonásra kerül.


*1 Beiktatta a 28/2018. (XI. 23.) rendelet 8. §-a





13. Záró rendelkezések

19. § 	(1) *1 Ez a rendelet - az (1a)  és (3) bekezdésben foglalt kivétellel - 2017. augusztus 1. napján lép hatályba.

(1a)*4 A rendelet a Budapest XIV. kerület Dózsa György út – Hősök tere – Olof Palme sétány által határolt területre vonatkozóan azon a napon lép hatályba, amelyen Budapest Főváros XIV. Kerület Zugló Önkormányzata és a Magyar Művészeti Akadémia között parkolás-üzemeltetési feladatokra megkötött együttműködési megállapodás hatályba lép.
 
(2) A rendelet 3. § (2) bekezdésében meghatározott díjfizetési kötelezettségre vonatkozó rendelkezése 2017. szeptember 1. napján lép hatályba.

(3)*2 Díjfizetés nélküli vagy érvényes hozzájárulás hiányában történő parkolás miatt pótdíjat 2017. szeptember 8. napjától lehet megállapítani.

20. §*3  






Karácsony Gergely					Makranczi László
                  polgármester			                       	       jegyző



Ez a rendelet kihirdetésre került: 						                                     
							2017. június 26. napján	
	
 							             Makranczi László 
					                                                 jegyző 





*1 Módosította a 29/2017. (VIII. 31.) rendelet 1. § (2) bekezdése
*2 Beiktatta a 28/2017. (VII. 31.) rendelet 17. § (2) bekezdése
*3 Hatályon kívül helyezte a 28/2018. (XI. 23.) rendelet 10. § -a
*4 Beiktatta a 29/2017. (VIII. 31.) rendelet 1. § (3) bekezdése



1.melléklet a 26/2017. (VI.26.) önkormányzati rendelethez*1

1. Várakozási övezetek időtartam korlátozás szerinti felsorolása

1.1. Időtartam-korlátozás nélküli területek:
1.1.1. A Dózsa György út - Vágány utca - Hungária körút - Kacsóh Pongrác út - Kassai tér -Szikszó park - Lőcsei út - Telepes utca - Fűrész utca - Csömöri út - Lőcsei út - Bosnyák utca -Fűrész utca - Szugló utca - Lőcsei út - Egressy út - Nagy Lajos király útja - Thököly út - Francia út - Kerepesi út által határolt terület, beleértve – a Kacsóh Pongrác út Mexikói út és Amerikai út közötti szakasza kivételével – a határoló utakat és tereket, kivéve a 3. pontban megjelölt védett övezetet,
1.1.2. A Kerepesi út - Vezér utca - Ond vezér útja - Örs vezér tere - Bánki Donát utca - Padlizsán utca által határolt terület, beleértve a határoló utakat és tereket. 
2. Várakozási övezetek díjtételek szerinti felsorolása
2.1. „3.”díjtételű területek: A Dózsa György út - Vágány utca - Hungária körút - Ajtósi Dürer sor által határolt terület, beleértve – a Hungária körút kivételével – a határoló utakat és tereket, kivéve a 3. pontban megjelölt védett övezetet.
2.2. „4.”díjtételű területek:  A 3. pontban megjelölt védett övezet kivételével a  Dózsa György út - Ajtósi Dürer sor - Hungária körút - Kacsóh Pongrác út - Kassai tér - Szikszó park - Lőcsei út - Telepes utca - Fűrész utca - Csömöri út - Lőcsei út - Bosnyák utca - Fűrész utca - Szugló utca - Lőcsei út - Jerney utca - Fogarasi út - Álmos vezér útja - Örs vezér útja - Örs vezér tere - Füredi utca - Ond vezér útja - Vezér utca - Kerepesi út által határolt terület, beleértve – az Ajtósi Dürer sor és a Kacsóh Pongrác út Mexikói út és Amerikai út közötti szakasza kivételével – a határoló utakat és tereket; valamint a Hungária körút Vágány utca és Kacsóh Pongrác út közötti szakasza.
3. Védett övezetek területi felsorolása:
3.1. A Városliget (Állatkerti körút - Hermina út - Ajtósi Dürer sor – Dózsa György út – Hősök tere által határolt terület jelzőtáblákkal megjelölt része).
4. Védett övezetek díjtételek szerinti felsorolása
4.1. „3.”díjtételű területek: A Városliget (Állatkerti körút - Hermina út - Ajtósi Dürer sor – Dózsa György út – Hősök tere által határolt terület jelzőtáblákkal megjelölt része).
5. Eltérő területi érvényességű lakossági várakozási hozzájárulások
5.1. A Hungária körút XIV. kerületi szakasza





*1 Módosította a 28/2017. (VII. 31.) rendelet 19. §-a, a 29/2017. (VIII. 31.) rendelet 1. § (4) bekezdése, a 40/2017. (XI. 27.) rendelet 5. § (2) 1. pontja, a 17/2018. (VII. 09.) rendelet 2. §-a, a 30/2020. (VII. 13.) rendelet 2. §-a


2. melléklet a 26/2017. (VI.26.) önkormányzati rendelethez*1*2

*1 Módosította a 28/2017. (VII. 31.) rendelet 19. §-a
*2 Hatályon kívül helyezte a 29/2017. (VIII. 31.) rendelet 3. § (2) bekezdése


3. melléklet a 26/2017. (VI.26.) önkormányzati rendelethez



A lakossági és gazdálkodói várakozási hozzájárulások az alábbi közterületeken nem jogosítanak várakozási kedvezményre:


	A.

	1. Állatkerti körút

	2. Gundel Károly körút

	3. Városliget

